ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยแนวทางการดำเนินงานตามโครงการพัฒนาศักยภาพของหมู่บ้านและชุมชน(SML)พ.ศ. ๒๕๕๕ ตามที่รัฐบาลได้กำหนดนโยบายการบริหารราชการแผ่นดินในการส่งเสริมให้ประชาชนเข้าถึงแหล่งเงินทุนสนับสนุนสินเชื่อรายย่อยโดยเฉพาะสินเชื่อเพื่อประกอบอาชีพให้แก่ประชาชนผู้มีรายได้น้อย รวมถึงเพิ่มสวัสดิการของรัฐเพื่อดูแลสังคมในชุมชนจัดหาแหล่งทุนให้แก่ผู้ประกอบการและประชาชน โดยการจัดสรรงบประมาณเข้ากองทุนพัฒนาศักยภาพของหมู่บ้านและชุมชน(SML) ตามแนวปรัชญาเศรษฐกิจพอเพียง เพื่อให้หมู่บ้านบริหารจัดการกองทุนเพื่อการพัฒนาชุมชนด้วยตนเองโดยในการประชุมกำหนดนโยบายที่เกี่ยวกับกองทุนและค่าใช้จ่ายสำคัญตามนโยบายรัฐบาลเมื่อวันที่ ๔ ตุลาคม ๒๕๕๔โดยนายกรัฐมนตรีได้มีดำริให้สำนักงานกองทุนหมู่บ้านและชุมชนเมืองแห่งชาติ (สทบ.)เป็นหน่วยงานรับผิดชอบการดำเนินงานตามโครงการพัฒนาศักยภาพของหมู่บ้านและชุมชน (SML) นั้นเพื่อให้การบริหารจัดการโครงการพัฒนาศักยภาพของหมู่บ้านและชุมชน (SML) ของคณะกรรมการกองทุนหมู่บ้านและชุมชนเมืองแห่งชาติเป็นพลังในการสร้างความเข้มแข็งของหมู่บ้านและชุมชนในการต่อสู้แก้ไขปัญหาความยากจนพัฒนาเศรษฐกิจฐานรากเพิ่มศักยภาพการหารายได้ลดรายจ่ายและสร้างโอกาสในอาชีพอย่างยั่งยืนแก่ประชาชนอาศัยอำนาจตามความในมาตรา ๕ มาตรา ๑๑ มาตรา ๑๙ (๑) และมาตรา ๑๙ (๑๖)แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗คณะกรรมการกองทุนหมู่บ้านและชุมชนเมืองแห่งชาติ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยแนวทางการดำเนินงานตามโครงการพัฒนาศักยภาพของหมู่บ้านและชุมชน (SML) พ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยแนวทางการดำเนินงานตามโครงการพัฒนาศักยภาพของหมู่บ้านและชุมชน (SML) พ.ศ. ๒๕๕๔ และให้ใช้ระเบียบนี้แทนข้อ ๔ ในระเบียบนี้หมู่บ้าน หมายความว่าหมู่บ้านที่จัดตั้งขึ้นตามพระราชบัญญัติลักษณะปกครองท้องที่ พ.ศ. ๒๔๕๗และที่แก้ไขเพิ่มเติมชุมชน หมายความว่าชุมชนในเขตกรุงเทพมหานคร เมืองพัทยา เทศบาลนคร เทศบาลเมือง และเทศบาลตำบล(เฉพาะเทศบาลตำบลที่รัฐมนตรีว่าการกระทรวงมหาดไทยได้ประกาศยกเลิกตำแหน่งกำนันผู้ใหญ่บ้าน ตามมาตรา ๔ วรรค ๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยมาตรา ๓ แห่งพระราชบัญญัติเทศบาล (ฉบับที่ ๑๒) พ.ศ. ๒๕๔๖)รวมถึงชุมชนที่หน่วยงานของรัฐรับรองและได้รับความเห็นชอบจากคณะอนุกรรมการคณะกรรมการ หมายความว่าคณะกรรมการกองทุนหมู่บ้านและชุมชนเมืองแห่งชาติคณะกรรมการกองทุนหมู่บ้านหมายความว่า คณะกรรมการกองทุนหมู่บ้านหรือชุมชนเมือง แล้วแต่กรณีคณะกรรมการโครงการหมู่บ้านและชุมชน หมายความว่าคณะกรรมการพัฒนาศักยภาพของหมู่บ้านและชุมชนซึ่งที่ประชุมประชาคมของหมู่บ้านหรือชุมชนได้มีฉันทามติให้คัดเลือกเป็นคณะกรรมการเพื่อบริหารกิจการคณะอนุกรรมการ หมายความว่าคณะอนุกรรมการดำเนินงานโครงการพัฒนาศักยภาพของหมู่บ้านและชุมชน เรียกโดยย่อว่า อคบ.โครงการ หมายความว่างานหรือกิจกรรมที่มีการกำหนดกรอบแผนงาน วัตถุประสงค์วงเงินงบประมาณ และอื่น ๆตามที่ประชุมประชาคมของหมู่บ้านหรือชุมชนมีมติกำหนดขึ้นผู้อำนวยการ หมายความว่าผู้อำนวยการสำนักงานกองทุนหมู่บ้านและชุมชนเมืองแห่งชาติสำนักงาน หมายความว่าสำนักงานกองทุนหมู่บ้านและชุมชนเมืองแห่งชาติธนาคาร หมายความว่าธนาคารออมสินหรือธนาคารเพื่อการเกษตรและสหกรณ์การเกษตรหรือธนาคารกรุงไทยซึ่งสำนักงานได้เปิดบัญชีเงินฝากธนาคารไว้เพื่อโอนเงินงบประมาณตามโครงการพัฒนาศักยภาพของหมู่บ้านและชุมชน(SML)ให้กับหมู่บ้านหรือชุมชนที่ได้รับจัดสรรตามโครงการพัฒนาศักยภาพของหมู่บ้านและชุมชน(SML)ข้อ ๕ ให้ประธานกรรมการกองทุนหมู่บ้านและชุมชนเมืองแห่งชาติเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑คณะอนุกรรมการดำเนินงานโครงการพัฒนาศักยภาพของหมู่บ้านและชุมชน ข้อ ๖ ให้มีคณะอนุกรรมการคณะหนึ่งเรียกว่า คณะอนุกรรมการดำเนินงานโครงการพัฒนาศักยภาพของหมู่บ้านและชุมชนหรือ อคบ. ประกอบด้วยบุคคลซึ่งประธานกรรมการกองทุนหมู่บ้านและชุมชนเมืองแห่งชาติ แต่งตั้งโดยพิจารณาถึงความรู้ ความสามารถและประสบการณ์ที่เป็นประโยชน์ต่อการดำเนินงานโครงการพัฒนาศักยภาพของหมู่บ้านและชุมชน(SML)ข้อ ๗ ให้คณะอนุกรรมการมีอำนาจหน้าที่ตามที่คณะกรรมการกำหนดเพื่อให้การดำเนินการเป็นไปตามระเบียบนี้หมวด ๒การขอรับการจัดสรรงบประมาณ ข้อ ๘ หมู่บ้านหรือชุมชนที่มีความประสงค์จะขอรับการจัดสรรงบประมาณตามโครงการพัฒนาศักยภาพของหมู่บ้านและชุมชน(SML) ต้องเป็นหมู่บ้านหรือชุมชนที่หน่วยงานของรัฐรับรองและให้ได้รับความเห็นชอบจากอคบ.ข้อ ๙ หมู่บ้านหรือชุมชนสามารถนำงบประมาณที่ได้รับการจัดสรรไปร่วมดำเนินงานกับหมู่บ้านหรือชุมชนใกล้เคียงหรือองค์กรภาครัฐและเอกชนในพื้นที่หรือนอกพื้นที่ได้เพื่อสนับสนุนและส่งเสริมให้หมู่บ้านหรือชุมชนให้มีส่วนร่วมในการพัฒนาชุมชนของตนเองหมวด ๓ขั้นตอนการดำเนินการเพื่อขอรับการจัดสรรงบประมาณ ข้อ ๑๐ คณะกรรมการกองทุนหมู่บ้านจะต้องจัดให้มีการประชุมประชาคมเพื่อคัดเลือกกรรมการโครงการหมู่บ้านและชุมชนโดยใช้กระบวนการมีส่วนร่วมของประชาชนในหมู่บ้านและชุมชนตามแนวทางที่กำหนดในคู่มือ/คำแนะนำการดำเนินงานโครงการพัฒนาศักยภาพของหมู่บ้านและชุมชน(SML)เมื่อได้ดำเนินการเสร็จแล้วให้ประธานกรรมการโครงการหมู่บ้านและชุมชนเสนอชื่อหมู่บ้านหรือชุมชนพร้อมเอกสารรายงานการประชุมประชาคม และรายชื่อผู้เข้าร่วมประชุมต่อนายอำเภอหรือนายกเทศมนตรี หรือบุคคลที่ อคบ. กำหนด ภายใน ๕วันทำการนับแต่วันได้ประชุมประชาคมเสร็จหากคณะกรรมการกองทุนหมู่บ้านไม่สามารถจัดประชุมประชาคมได้ให้ผู้ใหญ่บ้าน หรือประธานชุมชนเป็นผู้จัดประชุมประชาคมและดำเนินการตามวรรคหนึ่งในการประชุมประชาคม ให้มีผู้แทนของอำเภอ หรือเทศบาล หรือหน่วยงานที่อคบ. กำหนด เข้าร่วมประชุมเป็นผู้สังเกตการณ์ข้อ ๑๑ เมื่อนายอำเภอ หรือนายกเทศมนตรีหรือบุคคลที่ อคบ. กำหนด ได้รับแจ้งจากคณะกรรมการโครงการหมู่บ้านและชุมชน พร้อมด้วยเอกสารแล้วให้นายอำเภอ หรือนายกเทศมนตรี หรือบุคคลที่ อคบ. กำหนด ดำเนินการดังนี้(๑) ลงนามรับรองเอกสารรายงานการประชุมประชาคมและรับรองการแต่งตั้งคณะกรรมการโครงการหมู่บ้านและชุมชนให้แล้วเสร็จภายใน ๓วันทำการ(๒) จัดส่งรายชื่อหมู่บ้านหรือชุมชน รายชื่อคณะกรรมการ และสรุปการขอรับการจัดสรรงบประมาณพร้อมเอกสารไปยังสำนักงานภายใน ๕ วันทำการ พร้อมแจ้งจังหวัดหรือหน่วยงานที่ อคบ.กำหนดและกระทรวงมหาดไทยเพื่อบันทึกลงฐานข้อมูล(๓) เมื่อสำนักงานได้รับแจ้งรายชื่อหมู่บ้านหรือชุมชนพร้อมเอกสารแล้วให้จัดประชุมคณะอนุกรรมการเพื่อพิจารณาจัดสรรงบประมาณให้เป็นไปตามหลักเกณฑ์ที่กำหนดไว้โดยไม่ชักช้าและให้ประธานอนุกรรมการหรือผู้ที่ได้รับมอบหมายลงนามรับรองการจัดสรรงบประมาณ เพื่อพิจารณาโอนเงินเข้าบัญชีเงินฝากของหมู่บ้านหรือชุมชนเมื่อดำเนินการตาม (๓) แล้ว ให้สำนักงานกองทุนหมู่บ้านและชุมชนเมืองแห่งชาติดำเนินการโอนเงินงบประมาณเข้าบัญชีเงินฝากของหมู่บ้านหรือชุมชนต่อไปหมวด ๔การจัดสรรงบประมาณให้แก่หมู่บ้านหรือชุมชน ข้อ ๑๒ เมื่อสำนักงานได้รับเอกสารตามข้อ ๑๑ (๓)แล้วให้ดำเนินการโอนเงินงบประมาณให้แก่หมู่บ้านหรือชุมชนให้แล้วเสร็จโดยเร็ว และให้แจ้งอำเภอหรือเทศบาล หรือหน่วยงานที่ อคบ. กำหนด หรือหน่วยงานที่เกี่ยวข้องทราบผลการดำเนินการเพื่อจะได้ดำเนินการในส่วนที่เกี่ยวข้อง พร้อมกันนี้ให้สรุปเสนอคณะกรรมการกองทุนหมู่บ้านและชุมชนเมืองแห่งชาติเพื่อรับทราบผลการดำเนินการในภาพรวมข้อ ๑๓ ในกรณีที่หมู่บ้านหรือชุมชนไม่ได้รับการจัดสรรงบประมาณอันเนื่องมาจากเหตุใดก็ตาม ให้คณะอนุกรรมการชี้แจงให้หมู่บ้านหรือชุมชนทราบเพื่อแก้ไขให้ถูกต้องต่อไปข้อ ๑๔ การจัดสรรงบประมาณตามโครงการพัฒนาศักยภาพของหมู่บ้านและชุมชน(SML)จะจัดสรรโดยยึดหลักความเป็นจริงตามจำนวนประชากรตามทะเบียนราษฎร์ของหมู่บ้านหรือชุมชนที่ได้รับแจ้งจากกรมการปกครองกระทรวงมหาดไทย เทศบาลและหน่วยงานที่ อคบ. กำหนด ตามหลักเกณฑ์ดังนี้(๑) หมู่บ้านหรือชุมชนที่มีประชากรไม่เกิน ๕๐๐ คนได้รับการจัดสรรงบประมาณ ๓๐๐,๐๐๐ บาท (สามแสนบาทถ้วน)(๒) หมู่บ้านหรือชุมชนที่มีจำนวนประชากรตั้งแต่ ๕๐๑ คน ขึ้นไปแต่ไม่เกิน ๑,๐๐๐ คน ได้รับการจัดสรรงบประมาณ จำนวน ๔๐๐,๐๐๐ บาท (สี่แสนบาทถ้วน)(๓) หมู่บ้านหรือชุมชนที่มีประชากรตั้งแต่ ๑,๐๐๑ คน ขึ้นไป ได้รับการจัดสรรงบประมาณ ๕๐๐,๐๐๐ บาท(ห้าแสนบาทถ้วน)การจัดสรรงบประมาณนอกเหนือจากหลักเกณฑ์ข้างต้นให้สามารถดำเนินการได้ตามหลักเกณฑ์เงื่อนไข และวิธีการที่คณะอนุกรรมการกำหนดข้อ ๑๕ การจัดสรรงบประมาณตามโครงการพัฒนาศักยภาพของหมู่บ้านและชุมชน(SML) จะจัดสรรตามความพร้อมของหมู่บ้านและชุมชนข้อ ๑๖ หมู่บ้านหรือชุมชนสามารถเริ่มต้นดำเนินงานได้เมื่อได้รับการจัดสรรเงินงบประมาณเข้าบัญชีเงินฝากธนาคารของหมู่บ้านหรือชุมชนแล้วกรณีมีการจัดสรรเงินงบประมาณเข้าบัญชีเงินฝากธนาคารของหมู่บ้านหรือชุมชนไม่ตรงตามหลักเกณฑ์ในข้อ๑๔ ให้ประธานกรรมการโครงการหมู่บ้านและชุมชนมีหน้าที่แจ้งนายอำเภอ หรือนายกเทศมนตรีหรือบุคคลที่ อคบ. กำหนด ทราบ เพื่อประสานงานอำเภอ หรือเทศบาล หรือหน่วยงานที่อคบ. กำหนด หากอำเภอ หรือเทศบาล หรือหน่วยงานที่ อคบ. กำหนด ตรวจพบเองในภายหลัง ให้ดำเนินการตามข้อเท็จจริงพร้อมสำเนาแจ้งสำนักงานทราบสำหรับเงินงบประมาณที่หมู่บ้านหรือชุมชนได้รับการจัดสรรและดอกเบี้ยเงินฝากธนาคารในบัญชีเงินฝากธนาคารของหมู่บ้านหรือชุมชนตามโครงการพัฒนาศักยภาพของหมู่บ้านและชุมชน (SML)รายได้ที่เป็นส่วนเพิ่มจากการนำเงินงบประมาณที่ได้รับการจัดสรรตามเกณฑ์ไปลงทุนลิขสิทธิ์ในสังหาริมทรัพย์ อสังหาริมทรัพย์และทรัพย์สินสืบเนื่องที่เกิดจากการนำเงินงบประมาณที่ได้รับจัดสรรตามโครงการพัฒนาศักยภาพของหมู่บ้านและชุมชน(SML) ไปดำเนินการให้ขึ้นทะเบียนเป็นกรรมสิทธิ์ของหมู่บ้านหรือชุมชนเพื่อนำไปบริหารจัดการเพื่อประโยชน์ของส่วนรวมหมวด ๕การดำเนินงานของหมู่บ้านหรือชุมชน ข้อ ๑๗ ให้คณะกรรมการกองทุนหมู่บ้านจัดประชุมประชาคมเพื่อคัดเลือกคณะกรรมการโครงการหมู่บ้านและชุมชนจำนวน ๙ ถึง ๑๕ คน ประกอบด้วย ประธาน รองประธาน เลขานุการ ผู้ช่วยเลขานุการเหรัญญิก ผู้ช่วยเหรัญญิก ปฏิคม ผู้ตรวจสอบ และประชาสัมพันธ์โดยมีอำนาจหน้าที่ตามที่กำหนดไว้ในคู่มือ/คำแนะนำการดำเนินงานโครงการพัฒนาศักยภาพของหมู่บ้านและชุมชน(SML)การประชุมประชาคมต้องมีผู้แทนครัวเรือนที่อาศัยอยู่จริงและมีอายุตั้งแต่ ๑๕ ปีขึ้นไปอย่างน้อยครัวเรือนละ ๑ คนเข้าร่วมประชุมไม่น้อยกว่าร้อยละ ๕๐ของจำนวนครัวเรือนทั้งหมดของหมู่บ้านหรือชุมชนนั้นจึงถือว่าครบองค์ประชุมและให้ถือมติตามเสียงข้างมากหากไม่สามารถจัดประชุมประชาคมได้ตามหลักเกณฑ์ในวรรคสองให้คณะอนุกรรมการกำหนดหลักเกณฑ์ เงื่อนไขและวิธีการเพื่อให้สามารถจัดประชุมประชาคมได้ข้อ ๑๘ การนำเงินงบประมาณตามโครงการพัฒนาศักยภาพของหมู่บ้านและชุมชน(SML) ไปใช้เป็นเงินทุนให้ประชาชนกู้ยืม หรือเพื่อประโยชน์ส่วนบุคคลจะกระทำมิได้โดยการดำเนินงานต้องบริหารจัดการด้วยความโปร่งใส และสามารถตรวจสอบได้ทุกขั้นตอนข้อ ๑๙ การประชุมคณะกรรมการโครงการหมู่บ้านและชุมชนต้องมีกรรมการเข้าร่วมประชุมเกินกึ่งหนึ่งจึงถือว่าครบองค์ประชุมและให้ถือมติตามเสียงข้างมาก โดยให้กรรมการหนึ่งคนมีหนึ่งเสียง หากจำนวนเสียงที่ลงมติเท่ากันให้ประธานกรรมการโครงการหมู่บ้านและชุมชนมีสิทธิลงคะแนนเสียงเพิ่มอีกหนึ่งเสียงในการดำเนินการตามข้อ ๑๙ให้คณะกรรมการโครงการหมู่บ้านและชุมชนแต่งตั้งคณะผู้รับผิดชอบจำนวน ๔ คณะและกำกับดูแลให้คณะผู้รับผิดชอบดำเนินการตามคู่มือ/คำแนะนำการดำเนินงานโครงการพัฒนาศักยภาพของหมู่บ้านและชุมชน(SML)คณะผู้รับผิดชอบ มีดังนี้(๑) ผู้รับผิดชอบการเบิกจ่ายเงินและจัดทำบัญชี จำนวน ๓ คน(๒) ผู้รับผิดชอบการดำเนินโครงการ จำนวน ๓ คน(๓) ผู้รับผิดชอบการจัดซื้อจัดจ้าง จำนวน ๓ คน(๔) ผู้รับผิดชอบการตรวจสอบและประเมินโครงการจำนวน ๓ คนหมวด ๖การบริหารจัดการโครงการ ข้อ ๒๐ ให้สำนักงานจัดทำคู่มือ/คำแนะนำการดำเนินงานโครงการพัฒนาศักยภาพของหมู่บ้านและชุมชน(SML) เพื่อให้หน่วยงานที่เกี่ยวข้องหมู่บ้านหรือชุมชนถือปฏิบัติให้เป็นไปตามแบบมาตรฐานเดียวกันข้อ ๒๑ กรณีมีผู้ร้องเรียนหรือตรวจสอบพบว่าหมู่บ้านหรือชุมชนมีการบริหารจัดการไม่โปร่งใสโดยดำเนินโครงการขัดต่อแนวทางการดำเนินงานตามโครงการพัฒนาศักยภาพของหมู่บ้านและชุมชน(SML) หรือโดยไม่ชอบด้วยกฎหมาย หรือกระทำการอื่นใดที่อาจก่อให้เกิดความเสียหายต่อประโยชน์ส่วนรวมของประชาชนในหมู่บ้านหรือชุมชนให้อำเภอ หรือเทศบาล หรือหน่วยงานที่ อคบ. กำหนด แล้วแต่กรณีส่งเรื่องหรือรายงานต่อสำนักงาน เมื่อพิจารณาแล้วเห็นว่ามีมูลเพียงพอให้มีหนังสือแจ้งธนาคารระงับการเบิกจ่ายเงินงบประมาณในบัญชีเงินฝากธนาคารหรือระงับการใช้จ่ายเงินงบประมาณที่เบิกจ่ายออกจากบัญชีเงินฝากของหมู่บ้านและชุมชนไว้เป็นการชั่วคราวจนกว่าจะมีการตรวจสอบข้อเท็จจริงแล้วเสร็จ จึงจะให้ดำเนินการบริหารจัดการเงินงบประมาณหรือเรียกเงินงบประมาณคืนทั้งหมดหรือบางส่วนรวมดอกผล แล้วแต่กรณีข้อ ๒๒ เพื่อให้ได้ข้อเท็จจริงที่ถูกต้องให้สำนักงานประสานหรือขอความร่วมมือจากนายอำเภอ หรือนายกเทศมนตรี หรือบุคคลที่อคบ. กำหนด แล้วแต่กรณีในการตรวจสอบข้อเท็จจริงก่อนดำเนินการในส่วนที่เกี่ยวข้องต่อไปเมื่อสำนักงานพิจารณาผลการตรวจสอบข้อเท็จจริงแล้วเห็นว่าเป็นการกระทำผิดทางอาญาให้กองทุนหมู่บ้านและชุมชนเมืองแห่งชาติ พิจารณามอบอำนาจให้นายอำเภอ หรือนายกเทศมนตรีหรือบุคคลที่ อคบ. กำหนด เป็นผู้ร้องทุกข์กล่าวโทษกับผู้กระทำความผิดต่อไปก็ได้ข้อ ๒๓ เมื่อเกิดกรณีตามข้อ๒๑ กองทุนหมู่บ้านและชุมชนเมืองแห่งชาติในฐานะหน่วยงานหลักรับผิดชอบการดำเนินโครงการพัฒนาศักยภาพของหมู่บ้านและชุมชน(SML) มีอำนาจในการสั่งให้หมู่บ้านหรือชุมชนหรือคณะกรรมการโครงการหมู่บ้านและชุมชนที่ได้รับการจัดสรรงบประมาณคืนเงินทั้งหมดหรือบางส่วนให้กองทุนหมู่บ้านและชุมชนเมืองแห่งชาติหมวด ๗การแจ้งผู้มีสิทธิในการเบิกจ่ายเงินจากบัญชีเงินฝากธนาคารของหมู่บ้านหรือชุมชน ข้อ ๒๔ ให้คณะผู้รับผิดชอบในการเบิกจ่ายเงินและจัดทำบัญชีไปติดต่อกับธนาคารสำนักงานสาขาในพื้นที่เพื่อดำเนินการเปิดบัญชีและให้ตัวอย่างลายมือชื่อของคณะผู้รับผิดชอบในการเบิกจ่ายเงินและจัดทำบัญชีและกำหนดเงื่อนไขในการถอนให้ ๓ คนลงลายมือชื่อร่วมกันจึงมีอำนาจเบิกถอนเงินได้ จากบัญชีเงินฝากธนาคารของหมู่บ้านหรือชุมชน ทั้งนี้ ตามเงื่อนไขที่กำหนดไว้ในคู่มือ/คำแนะนำในการดำเนินงานโครงการพัฒนาศักยภาพของหมู่บ้านและชุมชน(SML) เท่านั้นข้อ ๒๕ การเปิดบัญชีเงินฝากธนาคารหมู่บ้านหรือชุมชนให้คณะผู้รับผิดชอบมีข้อตกลงกับธนาคารในการสละสิทธิเรียกร้องและให้สิทธิกองทุนหมู่บ้านและชุมชนเมืองแห่งชาติมีอำนาจในการแจ้งระงับการเบิกจ่ายเงินบัญชีเงินฝากดังกล่าวได้ข้อ ๒๖ การเบิกเงินจากบัญชีเงินฝากธนาคารของหมู่บ้านหรือชุมชนให้คณะผู้รับผิดชอบในการเบิกจ่ายเงินและจัดทำบัญชี ๓ คนเป็นผู้ดำเนินการเบิกจ่ายเงิน โดยหลักฐานการเบิกจ่ายเงิน ประกอบด้วย(๑) บัตรประจำตัวประชาชนของคณะผู้รับผิดชอบ และใบเบิกเงินของธนาคาร(๒)สำเนาใบสำคัญรับเงินพร้อมทั้งสำเนาบัตรประจำตัวประชาชนของผู้จำหน่าย หรือสำเนาใบส่งของหรือสำเนาใบเสร็จรับเงินโดยนำหลักฐานตามข้อนี้เสนอต่อธนาคารสำนักงานสาขาในพื้นที่และเบิกจ่ายเงินให้เสร็จสิ้นภายใน๑ วันและให้ธนาคารสำนักงานใหญ่รายงานผลการเบิกจ่ายเงินจากบัญชีเงินฝากธนาคารของหมู่บ้านหรือชุมชนให้สำนักงานทราบเป็นประจำทุกเดือนหรือทุกครั้งที่ได้รับการประสานจากสำนักงานข้อ ๒๗ การเปลี่ยนแปลงผู้รับผิดชอบในการเบิกจ่ายเงินและจัดทำบัญชีของหมู่บ้านหรือชุมชนคนใหม่ตามข้อ๑๙ วรรคสาม (๑) ไม่ว่ากรณีใด ๆต้องได้รับฉันทามติจากที่ประชุมประชาคมของหมู่บ้านหรือชุมชนและเมื่อได้รับฉันทามติแล้วให้นำหลักฐานไปแสดงและเปลี่ยนลายมือชื่อกับธนาคารพร้อมกับผู้รับผิดชอบในการเบิกจ่ายเงินและจัดทำบัญชีของหมู่บ้านหรือชุมชนคนเดิมหรือหลักฐานที่แสดงการเปลี่ยนแปลงจากคนเดิมและแจ้งจังหวัดหรือหน่วยงานที่เกี่ยวข้องทราบหมวด ๘การใช้จ่ายเงินโครงการพัฒนาศักยภาพของหมู่บ้านและชุมชน(SML) ข้อ ๒๘ เงินงบประมาณสำหรับใช้เพื่อการบริหารจัดการโครงการพัฒนาศักยภาพของหมู่บ้านและชุมชน(SML) ให้เบิกจ่ายจากเงินที่กองทุนหมู่บ้านและชุมชนเมืองแห่งชาติได้รับการจัดสรรจากรัฐบาลเพื่อดำเนินงานโครงการพัฒนาศักยภาพของหมู่บ้านและชุมชน (SML)ข้อ ๒๙ ค่าใช้จ่ายที่สามารถใช้จ่ายได้ตามระเบียบนี้หมายรวมถึงค่าใช้จ่ายสำหรับการดำเนินงานตามโครงการพัฒนาศักยภาพของหมู่บ้านและชุมชน (SML) ค่าใช้จ่ายสำหรับสนับสนุนให้กับหมู่บ้านหรือชุมชน และค่าใช้จ่ายอื่น ๆตามวัตถุประสงค์ของโครงการค่าใช้จ่ายสำหรับสนับสนุนให้กับหมู่บ้านและชุมชนให้เบิกจ่ายตามมติของคณะอนุกรรมการ ส่วนค่าใช้จ่ายสำหรับการดำเนินงานตามโครงการพัฒนาศักยภาพของหมู่บ้านและชุมชน(SML) และค่าใช้จ่ายอื่น ๆตามวัตถุประสงค์ของโครงการให้เป็นอำนาจของผู้อำนวยการในการอนุมัติและสั่งจ่ายตามระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการเงิน การบัญชี และงบประมาณ พ.ศ. ๒๕๔๙ และแก้ไขเพิ่มเติม โดยอนุโลมข้อ ๓๐ เมื่อหมู่บ้านหรือชุมชนได้รับการจัดสรรงบประมาณตามหลักเกณฑ์แล้วให้คณะทำงานของหมู่บ้านหรือชุมชนบริหารจัดการเงินงบประมาณตามที่ได้รับจัดสรรโดยโปร่งใส ประหยัด และมีประสิทธิภาพตามหลักเกณฑ์ที่ที่ประชุมประชาคมของหมู่บ้านหรือชุมชนได้มีฉันทามติ โดยต้องไม่ขัดต่อกฎหมายและหลักเกณฑ์ตามที่คณะอนุกรรมการกำหนดข้อ ๓๑ ให้ใช้หนังสือขออนุมัติเบิกจ่ายเงินเป็นหลักฐานในการจ่ายเงินและลงบัญชีโดยให้ถือปฏิบัติตามระเบียบฯ ข้อ ๒๙ วรรคสอง และดำเนินการเบิกจ่ายตามแนวทางที่กำหนดไว้ในคู่มือ/คำแนะนำในการดำเนินงานโครงการพัฒนาศักยภาพของหมู่บ้านและชุมชน(SML)หมวด ๙การลงทะเบียนทรัพย์สิน ข้อ ๓๒ เมื่อหมู่บ้านหรือชุมชนได้ดำเนินงานแล้วเสร็จให้ขึ้นทะเบียนทรัพย์สินเป็นบัญชีของหมู่บ้านหรือชุมชน และแจ้งให้อำเภอ หรือเทศบาลหรือหน่วยงานที่ อคบ. กำหนด ทราบ เพื่อออกหนังสือรับรองสิทธิ และให้แจ้งให้คณะกรรมการและคณะกรรมการกองทุนหมู่บ้านทราบหมวด ๑๐การรายงานผลการดำเนินงาน ข้อ ๓๓ เมื่อหมู่บ้านหรือชุมชนดำเนินงานครบ ๖เดือน หรือ ๑ ปีนับถัดจากวันที่ได้รับจัดสรรงบประมาณ คณะกรรมการโครงการหมู่บ้านและชุมชนจะต้องจัดทำสรุปผลการดำเนินงานเพื่อแสดงให้เห็นถึงผลการดำเนินงานและปิดประกาศให้ประชาชนในหมู่บ้านหรือชุมชนทราบโดยทั่วกัน เป็นเวลาไม่น้อยกว่า ๑๕วัน และแจ้งให้นายอำเภอ หรือนายกเทศมนตรี หรือบุคคลที่ อคบ. กำหนด ทราบภายใน ๕วันทำการ นับแต่วันที่ปิดประกาศข้อ ๓๔ ให้มีคณะทำงานตรวจสอบติดตามและประเมินผลการดำเนินงานเพื่อทำหน้าที่ตรวจสอบ ติดตาม ประเมินผล และรายงานผลการดำเนินงานของหมู่บ้านหรือชุมชนให้คณะกรรมการทราบและพิจารณาตามแนวทางที่คณะกรรมการกำหนดบทเฉพาะกาล ข้อ ๓๕ ให้บรรดาการประชุมประชาคมการคัดเลือกคณะกรรมการโครงการหมู่บ้านและชุมชน การทำโครงการและการเสนอโครงการที่กระทำขึ้นภายใต้ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยแนวทางการดำเนินงานตามโครงการพัฒนาศักยภาพของหมู่บ้านและชุมชน (SML) พ.ศ. ๒๕๕๔ เป็นการประชุมประชาคม การคัดเลือกคณะกรรมการโครงการหมู่บ้านและชุมชนการทำโครงการและการเสนอโครงการตามระเบียบนี้ประกาศณ วันที่ ๓๐ เมษายน พ.ศ. ๒๕๕๕กิตติรัตน์ณ ระนองประธานกรรมการกองทุนหมู่บ้านและชุมชนเมืองแห่งชาติปณตภร/ผู้จัดทำ๑๙ ธันวาคม๒๕๕๔